13 Mbote zola na beno ya kimpangi kuvanda kaka.+2 Beno vila ve kikalulu ya kuyamba banzenza,*+ sambu na nzila na yo bantu ya nkaka yambaka bawanzio kukonda kuzaba.+3 Beno yindula bantu yina kele na boloko,*+ bonso nde beno kele na boloko ti bo,+ mpi bantu yina bo ke monisa mpasi, sambu beno mosi mpi beno kele na nitu.*4 Bika makwela kuvanda ya lukumu na meso ya bantu yonso, mpi mbeto ya makwela kuvanda kukonda mvindu,+ sambu Nzambi ta sambisa bantu ya ke salaka pite* mpi bantu ya ke salaka bizumba.+5 Zola ya mbongo kuyala ve mutindu na beno ya kuzinga,+ na ntangu beno ke sepela ti bima yina beto kele na yo.*+ Sambu yandi me tubaka nde: “Mono ta bikisa nge ve ata fioti mpi mono ta yambula nge ve ata fioti.”+6 Yo yina beto lenda vanda ti kikesa mingi mpi kutuba nde: “Yehowa* kele nsadisi na mono; mono ta wa boma ve. Muntu lenda sala mono nki?”+7 Beno yibuka bantu yina ke twadisaka beno,+ bayina me zabisaka beno ndinga ya Nzambi, mpi na ntangu beno ke tadila mbuma ya mbote ya bikalulu na bo, beno landa mbandu ya lukwikilu na bo.+8 Yezu Kristu kele mutindu mosi mazono, bubu yai, mpi kimakulu.9 Beno bika ve nde malongi ya mutindu na mutindu mpi ya banzenza kuvidisa beno nzila, sambu yo me luta mbote nde ntima kubaka ngolo na ntima ya mbote ya nene kansi na madia ve;* yo ke nataka ve mambote na bantu yina ke kudipesaka na yo.+10 Beto kele ti mesa-kimenga yina bantu ya ke salaka kisalu ya santu na tenta kele ve ti nswa ya kudia bima yina kele na zulu na yo.+11 Sambu banitu ya bambisi yina nganga-nzambi ya nene ke nataka menga na yo na kisika ya santu sambu na kupesa dikabu sambu na disumu, bo ke yokaka yo na nganda ya camp.+12 Yo yina, Yezu mpi monaka mpasi na nganda ya kielo+ sambu na kusantisa bantu ti menga na yandi mosi.+13 Ebuna beto kwenda kisika yandi kele na nganda ya camp, beto nata nsoni yina yandi nataka,+14 sambu awa beto kele ve ti mbanza yina ke zingaka kimakulu, kansi beto ke sosaka ti nzala ya ngolo mbanza yina ke kwisa.+15 Na nzila na yandi, beto pesa ntangu yonso na Nzambi kimenga ya lukumu,+ disongidila, mbuma ya bikobo na beto,+ yina ke zabisaka zina na yandi na meso ya bantu.+16 Diaka, beno vila ve na kusala mambu ya mbote mpi na kukabula ti bankaka bima yina beno kele na yo,+ sambu Nzambi ke waka kiese na bimenga ya mutindu yina.+17 Beno lemfukila bantu yina ke twadisaka beno+ mpi beno wila bo,+ sambu bo ke langidilaka beno* ntangu yonso bonso bantu yina ta vutula munoko,+ sambu bo sala yo na kiese kansi ve ti kubokuta, sambu yo ta vanda mbi sambu na beno.18 Beno landa kusamba sambu na beto, sambu beto ke tula ntima nde beto kele ti kansansa ya mbote, sambu beto ke zola kuditwadisa na masonga na mambu yonso.+19 Kansi mono ke lomba beno mingi-mingi na kusamba sambu mono vutuka nswalu kuna na beno.20 Nzambi ya ngemba, yina tedimisaka na bafwa ngungudi ya nene ya mameme,+ Mfumu na beto Yezu, ti menga ya kuwakana ya mvula na mvula,21 kupesa beno konso kima ya mbote sambu na kusala luzolo na yandi, mpi yandi sala na kati na beto na nzila ya Yezu Kristu mambu yina kele mbote na meso na yandi, nkembo kuvanda na yandi mvula na mvula. Amen.22 Ebuna bampangi, mono ke longisila beno na kuwa ti ntima ya nda mambu yai ya ke pesa kikesa, sambu mono me sonikila beno mukanda ya nkufi.23 Mono ke zola beno zaba nde bo me basisa mpangi na beto Timoteo na boloko. Kana yandi kwisa nswalu, mono ta kwisa ti yandi ntangu mono ta kwisa kutala beno.24 Beno pesa mbote na bampangi yonso yina ke twadisaka beno mpi na basantu yonso. Bampangi ya Italia+ me tindila beno mbote.25 Ntima ya mbote ya nene kuvanda ti beno yonso.
kon_Latn